মুন্সীগঞ্জের টঙ্গিবাড়ীতে এক গৃহবধূর রহস্যজনক মৃত্যু হয়েছে। বৃহস্পতিবার দিবাগত রাত ১ টার দিকে জেলার টঙ্গিবাড়ী উপজেলার দক্ষিণ বেতকা গ্রামে স্বামীর বসত ঘর থেকে গৃহবধূ শারমিন আক্তারের (২৮) লাশ উদ্ধার করে পুলিশ। শুক্রবার সকালে গৃহবধূর লাশ ময়নাতদন্তের জন্য মুন্সীগঞ্জ জেনারেল হাসপাতালের মর্গে পাঠানো হয়েছে। নিহতের ভাই স্বপন মিয়া বাদী হয়ে শুক্রবার সকালে টঙ্গিবাড়ী থানায় স্বামীর বাড়ির লোকজনের বিরুদ্ধে হত্যার অভিযোগে লিখিত অভিযোগ দায়ের করেন। ভাই স্বপনের দাবি, তার বোনকে জোড়পুর্বক মুখে বিষ ঢেলে দিয়ে তার স্বামীর বাড়ির লোকজন হত্যা করেছে।